Paleogen

Paleogen ialah nama untuk zaman dan sistem geologi yang menjangkau 43 juta tahun dari akhir Tempoh Kapur pada  juta tahun dahulu (jtd) sehingga ke permulaan Tempoh Neogen yakni  jtd. Ia merupakan bahagian pertama Era Senozoik di bawah Eon Fanerozoik. Istilah terdahulu Tempoh Tertier digunakan untuk mentakrifkan jangka masa yang kini diliputi oleh Tempoh Paleogen dan Tempoh Neogen berikutnya; walaupun tidak lagi diiktiraf sebagai istilah stratigrafi formal, "Tertiari" kadangkala masih kekal dalam penggunaan tidak rasmi. Paleogen sering disingkatkan sebagai "Pg", walaupun Pemantauan Geologi Amerika Syarikat menggunakan singkatan " " untuk Paleogene pada peta tinjauan geologinya.

Semasa zaman Paleogen, mamalia terus mempelbagaikan spesies daripada bentuk yang agak kecil dan ringkas sehingga ke sekumpulan besar haiwan yang pelbagai berikutan peristiwa kepupusan Kapur-Paleogen yang menamatkan Tempoh Kapur sebelumnya.

Tempoh ini terdiri daripada epok Paleosen, Eosen, dan Oligosen. Pengakhiran Paleosen (56 Mya) ditandakan dengan Maksimum Suhu Paleosen–Eosen, salah satu tempoh perubahan global yang paling ketara semasa Zaman Senozoik, yang mengubah peredaran lautan dan atmosfera dan mengakibatkan kepupusan banyak foraminifera bentik laut dalam, manakala di daratan pula menyebabkan kepupusan besar di haiwan mamalia. Istilah "Sistem Paleogen" digunakan untuk batuan yang dimendapkan semasa Tempoh Paleogen.

 Rujukan 

 Pautan luar 

 Mikrofosil Paleogen: 180+ imej Foraminifera
 Paleogen (skala chronostratigraphy)